
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 221 

10 Σεπτεμβρίου 1996 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

326. Κανονισμός λειτουργίας της ολομελείς του 

Εθνικού Συμβουλίου Παιδείας. 1 

327. Προστασία των ζώων κατά τη σφαγή και/ή τη 

θανάτωσή τους, σε συμμόρφωση προς την ο¬ 
δηγία 93/119/ΕΚτου Συμβουλίου. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 326 

Κανονισμός λειτουργίας της ολομελείς του Εθνικού 
Συμβουλίου Παιδείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 20 του Ν. 2327/1995 «Εθνικό 
Συμβούλιο Παιδείας, ρύθμιση θεμάτων έρευνας, παιδεί¬ 
ας και μετεκπαίδευσης εκπαιδευτικού δυναμικού και άλ¬ 
λες διατάξεις» (Α' 156). 

β) Του άρθρου 29Ατου Ν. 1158/85 όπως αυτόπροσετέ- 
θη με το άρθρο 27 του Ν. 2081/1992 (Α’ 154). 

2. Το γεγονός ότι από την έκδοση του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού και 

3. Την αριθ. 350/1996 γνωμοδότηση του Συμβουλίου 
της Επικράτειας, με πρόταση του Υπουργού Εθνικής 
Παιδείας και Θρησκευμάτων, αποφασίζουμε: 

Άρθρο 1 

1. Η ολομέλεια του Εθνικού Συμβουλίου Παιδείας 
(ΕΣΥΠ) αποτελείται από τους εκπροσώπους των φορέων 
που ορίζονται στην παρ. 4 του άρθρου 1 του Ν. 2327/ 
1995. Κάθε φορέας που εκπροσωπείται στην ολομέλεια 
οφείλει μέσα σ’ ένα μήνα αφότου υποβληθεί ερώτημα α¬ 
πό τον Πρόεδρο του ΕΣΥΠ να υποδείξει τον εκπρόσωπό 
του μαζί με τον αναπληρωτή του. Σε περίπτωση που δεν 
υποδειχθεί εκπρόσωπος, η ολομέλεια λειτουργεί νομί- 
μως με όσα μέλη κάθε φορά υποδεικνύονται. 


2. Η ολομέλεια του ΕΣΥΠ συγκροτείται σε σώμα με από¬ 
φαση του Προέδρου. Με την απόφαση ορίζεται και ο 
Γραμματέας της Ολομέλειας ο οποίος ανήκει στους υπαλ¬ 
λήλους Διοικητικού - Οικονομικού ΠΕ ή ΤΕ Κατηγορίας. 

3. Ο Πρόεδρος του ΕΣΥΠ, όταν απουσιάζει ή κωλύεται, 
αναπληρώνεται από μέλος της διοικούσας επιτροπήςτου 
ΕΣΥΠ που έχει την ιδιότητα του Πρύτανη και ο οποίος ο¬ 
ρίζεται από τον ίδιο τον Πρόεδρο. 

Άρθρο 2 

1. Η ολομέλεια του ΕΣΥΠ συγκαλείται σε τακτική συνε¬ 
δρίαση μία (1) φορά το χρόνο σε ημερομηνία που καθο¬ 
ρίζεται από τον Πρόεδρο του ΕΣΥΠ. Η ολομέλεια συγκα- 
λείται επίσης εκτάκτως από τον Υπουργό Εθνικής 
Παιδείας και Θρησκευμάτων σύμφωνα με την παρ. 5 του 
άρθρου 1 του Ν. 2327/1995. 

2. Στις συνεδριάσεις της ολομέλειας μπορούν να προ¬ 
σκαλούνται από τον Πρόεδρο και εμπειρογνώμονες σύμ¬ 
φωνα μετηνπαρ. 13του άρθρου 1 του Ν. 2327/1995. 

Άρθρο 3 

1. Η σύγκληση της ολομέλειας του ΕΣΥΠ σε συνεδρία¬ 
ση γίνεται με γραπτή πρόσκληση του Προέδρου η οποία 
αποστέλλεται τουλάχιστον δεκαπέντε (15) ημέρες πριν α¬ 
πό τη συνεδρίαση. Στην πρόσκληση αναφέρονται η ημε¬ 
ρομηνία, η ημέρα, η ώρα και ο τόπος συνεδρίασης. Μαζί 
με την πρόσκληση κοινοποιείται και η ημερήσια διάταξη 
των προς συζήτηση θεμάτων. 

2. Σε έκτακτες συνεδριάσεις η πρόσκληση και η γνω¬ 
στοποίηση των θεμάτων της ημερήσιας διάταξης απο- 
στέλλεται τουλάχιστον πέντε (5) ημέρες πριν τη συνε¬ 
δρίαση και μπορεί να γίνεται τηλεγραφικά ή με ΡΑΧ. 

Άρθρο 4 

1. Η ημερήσια διάταξη καταρτίζεται από τον Πρόεδρο 
του ΕΣΥΠ συνεπικουρούμενο από το Γραμματέα της ο¬ 
λομέλειας. 

2. Για την κατάρτιση της ημερήσιας διάταξης λαμβάνο- 
νται υπόψη οι εισηγήσεις ή οι προτάσεις των επιμέρους 
οργάνων του ΕΣΥΠ ή των φορέων που συμμετέχουν στην 
ολομέλεια του ΕΣΥΠ. Μαζί με την ημερήσια διάταξη απο- 
στέλλονται και οι εισηγήσεις των θεμάτων που πρόκειται 
να συζητηθούν. 

3. Η ολομέλεια μπορεί, ύστερα από πρόταση των μισών 
τουλάχιστον μελώντης και απόφαση της να συζητήσει θέ¬ 
μα που δεν περιλαμβάνεται στην ημερήσια διάταξη. 

Άρθρο 5 

1. Η ολομέλεια βρίσκεται σε απαρτία όταν παρίστανται 
τα μισά τουλάχιστον από τα υποδειχθέντα μέλη. 

2. Ο Πρόεδρος της ολομέλειας κηρύσσει την έναρξη 
της συνεδρίασης, διευθύνει τη συζήτηση, δίνει το λόγο σε 
όποιο από τα μέλη θελήσει να διατυπώσει τις απόψεις του 
ή να ζητήσει διευκρινίσεις. 

3. Η συζήτηση των θεμάτων γίνεται με τη σειρά εγγρα¬ 
φής στην ημερήσια διάταξη, εκτός αν ο Πρόεδρος ειση- 
γηθεί και η ολομέλεια εγκρίνει να προταχθεί η συζήτηση 
θέματος από τα εγγεγραμμένα στην ημερήσια διάταξη. 

Άρθρο 6 

1. Ο Πρόεδρος για τη λήψη απόφασης, θέτει σε ψηφο¬ 
φορία κάθε θέμα μετά την ολοκλήρωση της συζήτησής 
του. Το αποτέλεσμα της ψηφοφορίας ανακοινώνεται 
στην ολομέλεια από τον Πρόεδρο. 

2. Οι αποφάσεις της ολομέλειας λαμβάνονται με την 
πλειοψηφία των παρόντων μελών. 

Άρθρο 7 

1. Στις συνεδριάσεις της ολομέλειας του ΕΣΥΠ τηρού¬ 
νται πρακτικά τα οποία μετά την καθαρογραφή τους υπο¬ 
γράφονται από τον Γραμματέα και τον Πρόεδρο. 

2. Στα πρακτικά αναγράφονται: η χρονολογία, η ημέρα, 
ο τόπος, η ώρα έναρξης και λήξης της συνεδρίασης, οι 
παρόντες, οι εμπειρογνώμονες που παρέστησαν καθώς 
και οι απόντες. Στα πρακτικά αναγράφονται επίσης οι α¬ 
πόψεις που διατυπώνει κάθε μέλος που λαμβάνει μέρος 
στη συζήτηση, σύντομη περίληψη των εισηγήσεων, των 
προτάσεων, των γνωμών ή των αποφάσεων που διατυπώ¬ 
νονται η ομόφωνη η ή κατά πλειοψηφία λήψη αυτών και 
τέλος τα συμπεράσματα των συζητήσεων. 

3. Τα πρακτικά, μετά την καθαρογραφή τους, τυπώνο¬ 
νται και αποστέλλονται σε όλους τους φορείς που εκπρο¬ 
σωπούνται στην ολομέλεια του ΕΣΥΠ καθώς και σε όλες 
της υπηρεσίες και φορείς αρμοδιότητας του Υπουργείου 
Εθνικής Παιδείας και Θρησκευμάτων. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος. 

Αθήνα, 2 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

( 2 ) 

“Προστασία των ζώων κατά τη σφαγή και/ή τη θανάτω¬ 
σή τους,σε συμμόρφωση προς την οδηγία 93/119/ΕΚτου 
Συμβουλίου”. 

Ο ΠΡΟΕΔΡΟΣ 

ΤΗΣ ΕΚΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α.Του άρθρου 1 παρ. 1,2και3του Ν. 1338/1983 “Εφαρ¬ 
μογή του κοινοτικού δικαίου" (Α' 34), όπως τροποποιήθη¬ 


κε με το άρθρο 6του Ν. 1440/1984 “Συμμετοχή της Ελλά¬ 
δος στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητος Άνθρακος και Χάλυβος και 
του Οργανισμού Εφοδιασμού ΕΥΡΑΤΟΜ” (Α' 70) και το 
άρθρο65τουΝ. 1892/1990 (Α'101). 

β. Του άρθρου 20 παρ. 1 του Ν. 248/1914 “Περί οργα- 
νώσεως της Ζωοτεχνικής και Κτηνιατρικής Υπηρεσίας" 
(Α“ 110), όπως συμπληρώθηκε με το άρθρο μόνο του Α.Ν. 
της 23-1-1936 (Α‘47). 

γ. Της υπ' αριθμ. 279972/1996 κοινής απόφασης του 
Πρωθυπουργού και του Υπουργού Γεωργίας “Αν'άθεση 
αρμοδιοτήτων στους Υφυπουργούς Γεωργίας Αλέξαν¬ 
δρο Μπαλτά και Απόστολο Φωτιάδη” (Β' 95). 

δ. Του άρθρου 29 Ατού Ν. 1558/1985 “Κυβέρνηση και 
Κυβερνητικά όργανα” (Α' 137), όπως αυτό προστέθηκε με 
το άρθρο 27 του Ν. 2081/1992 (Α 1 154) και το γεγονός ότι 
από τις διατάξεις του παρόντος Διατάγματος δεν προκα- 
λείται δαπάνη σε βάρος του κρατικού προϋπολογισμού. 

2. Την 175/1996 γνωμοδότηση του Συμβουλίου Επικρά¬ 
τειας μετά από πρόταση του Υπουργού Εθνικής Οικο¬ 
νομίας και του Υφυπουργού Γεωργίας, αποφασίζουμε: 

ΚΕΦΑΛΑΙΟ I 
Γενικές διατάξεις 
Άρθρο 1. 

(άρθρο 1 της οδηγίας 93/119/Ε.Κ.) 

1. Οι διατάξεις του παρόντος διατάγματος εφαρμόζο¬ 
νται στην μετακίνηση, τον σταυλισμό, στην ακινητοποίη- 
ση, την αναισθητοποίηση, στη σφαγή και στη θανάτωση 
ζώων που εκτρέφονται και διατη ρούνται για την παραγω¬ 
γή κρέατος, γούνας ή άλλων προϊόντων τους και στις με¬ 
θόδους θανάτωσης στα πλαίσια καταπολέμησης ασθε¬ 
νειών, σε συμμόρφωση προς την οδηγία 93/119/ΕΚ του 
Συμβουλίου (Ε.Ε. Αριθμ. 1340της 31-12-93 σελ. 21). 

2. Οι διατάξεις του παρόντος διατάγματος δεν εφαρμό¬ 
ζονται: 

- Σε τεχνικά ή επιστημονικά πειράματα σχετικά με τις 
διαδικασίες που αναφέρονται στην παραγ. 1 του παρό¬ 
ντος άρθρου και τα οποία διεξάγονται υπό τον έλεγχο της 
αρμόδιας νομαρχιακού επιπέδου κτηνιατρικής αρχής 
σύμφωνα με τις διατάξεις του Π.Δ. 160/1991 (Α‘64). 

- Στα ζώα που θανατώνονται στα πλαίσια πολιτιστικών ή 
αθλητικών εκδηλώσεων. 

- Στα άγρια θηράματα που θανατώνονται σύμφωνα με 
το άρθρο 4του Προεδρικού Διατάγματος 11/1995 (Α' 5). 

Άρθρο 2. 

(άρθρο 2της οδηγίας 93/119/Ε.Κ.) 

Για τους σκοπούς του παρόντος Προεδρικού Διατάγ¬ 
ματος ισχύουν οι ακόλουθοι ορισμοί: 

1. Σφαγείο: κάθε εγκατάσταση, συμπεριλαμβανομένων 
των μέσων για την μετακίνηση ή τον σταυλισμό των ζώων 
που χρησιμοποιείται για την σφαγή των ζώων που αναφέ- 
ρονται στο άρθρο 5 παρ. 1 του παρόντος Προεδρικού 
Διατάγματος για εμπορικούς σκοπούς. 

2. Μετακίνηση: εκφόρτωση ή η οδήγηση των ζώων από 
τις αποβάθρες εκφόρτωσης, τους χώρους σταυλισμού ή 
τα μαντριά των σφαγείων στις εγκαταστάσεις ή τους τό¬ 
πους σφαγής. 

3. Σταυλισμός: η κράτηση των ζώων στους χώρους 
σταυλισμού, τα μαντριά, τους στεγασμένους χώρους ή 

τους περιβόλους που χρησιμοποιούνται από το σφαγείο 
ώστε να είναι δυνατό να τους παρέχονται οι κατάλληλες 
φροντίδες (νερό, τροφή, ανάπαυση) πριντη σφαγή. 

4. Σκινητοποίηση: χρησιμοποίηση κάθε διαδικασίας, η 
οποία όταν εφαρμόζεται σε ένα ζώο προκαλεί περιορισμό 
των κινήσεων του ζώου με σκοπό να διευκολυνθεί η απο¬ 
τελεσματική αναισθητοποίηση ή θανάτωση. 

5. Αναισθητοποίηση: κάθε διαδικασία, η οποία όταν ε¬ 
φαρμόζεται σε ζώα επιφέρει άμεση απώλεια της συνειδή- 
σεως έως ότου επέλθει ο θάνατος. 

6. Θανάτωση: κάθε διαδικασία που προκαλεί το θάνατο 
ενός ζώου. 

7. Σφαγή: πρόκληση του θανάτου του ζώου με αφαίμα¬ 
ξη· 

8. Αρμόδια αρχή: η αρμόδια κεντρική Δ/νση Κτηνιατρι¬ 
κής της Γενικής Δ/νσης Κτηνιατρικής και κάθε νομαρχια¬ 
κή κτηνιατρική αρχή η οποία διενεργεί τους κτηνιατρι¬ 
κούς ελέγχους. Η θρησκευτική αρχή της χώρας για λογα¬ 
ριασμό της οποίας πραγματοποιούνται οι εν λόγω 
σφαγές είναι αρμόδια για την εφαρμογή και τον έλεγχο 
των ειδικών διατάξεων που εφαρμόζονται στη σφαγή που 
γίνεται με ορισμένους θρησκευτικούς τύπους. Όσον α¬ 
φορά τις λοιπές διατάξεις του παρόντος Προεδρικού 
Διατάγματος η αρχή αυτή ενεργεί υπό την ευθύνη του ε¬ 
πίσημου κτηνιάτρου όπως ορίζεται στο άρθρο 2 του 
Προεδρικού Διατάγματος 410/1994 (Α' 231). 

Άρθρο 3 

(άρθρο 3 της οδηγίας 93/119/Ε.Κ.) 

Οποιαδήποτε περιττή διέγερση, πόνος ή ταλαιπωρία 
των ζώων κατά την μετακίνησή τους, τον σταυλισμό, την 
σκινητοποίηση, την αναισθητοποίηση, τη σφαγή και την 
θανάτωσή τους πρέπει να αποφεύγεται. 

ΚΕΦΑΛΑΙΟ II 

Απαιτήσεις για τα σφαγεία. 

Άρθρο 4 

(άρθρο 4 της οδηγίας 93/119/Ε.Κ.) 

Η κατασκευή, οι εγκαταστάσεις, ο εξοπλισμός και η λει¬ 
τουργία των σφαγείων πρέπει να είναι η προσήκουσα ώ¬ 
στε να αποφεύγεται οποιαδήποτε περιττή διέγερση, πό¬ 
νος ή ταλαιπωρία των ζώων. 

Άρθρο 5 

(άρθρο 5 της οδηγίας 93/119/Ε.Κ.) 

1. Τα μόνοπλα, τα μηρυκαστικά, οι χοίροι, τα κουνέλια 
και τα πουλερικά που φέρονται στα σφαγεία για σφαγή 
πρέπει: 

α) Να μετακινούνται και όπου είναι απαραίτητο να σταυ- 
λίζονται σύμφωνα με τις διατάξεις του παραρτήματος Α' 
του παρόντος Προεδρικού Διατάγματος. 

β) Να ακινητοποιούνται σύμφωνα με τις διατάξεις του 
παραρτήματος Β“ του παρόντος Προεδρικού Διατάγ¬ 
ματος. 

γ) Να αναισθητοποιούνται πριν τη σφαγή ή να θανατώ¬ 
νονται ακαριαία σύμφωνα με τις διατάξεις του παραρτή¬ 
ματος Δ 1 του παρόντος Προεδρικού Διατάγματος. 

δ) Να υφίστανται αφαίμαξη σύμφωνα με τις διατάξεις 
του παραρτήματος Δ' του παρόντος Προεδρικού Διατάγ¬ 
ματος. 

2. Οι απαιτήσεις της παραγράφου 1 εδάφιο γ) του πα¬ 


ρόντος άρθρου δεν ισχύουν για τα ζώα για τα οποία ορι¬ 
σμένοι θρησκευτικοί τύποι απαιτούν ειδικές μεθόδους 
σφαγής. 

Τηρουμένωντωνγενικώνκανόνωντης Συνθήκης, η Κτη¬ 
νιατρική Υπηρεσία της Νομαρχιακής Αυτοδιοίκησης μπο¬ 
ρεί με απόφασή της, όσον αφορά στις εγκαταστάσεις για 
τις οποίες έχουν χορηγηθεί παρεκκλίσεις δυνάμει των 
διατάξεων των άρθρων 4 και 13 του Προεδρικού Διατάγ¬ 
ματος 410/1994 (Α“ 231), του άρθρου 18του Προεδρικού 
Διατάγματος 410/1994 (Α' 231) και των άρθρων 7 και 17 
του Προεδρικού Διατάγματος 290/1996 (Α' 201) να πα¬ 
ρεκκλίνει απότιςδιατάξειςτηςπαραγ. 1 εδάφιο α) του πα¬ 
ρόντος άρθρου, προκειμένου γιαταπουλερικά, τα κουνέ¬ 
λια, τους χοίρους και τα αιγοπρόβατα καθώς και από τις 
μεθόδους αναισθητοποίησης και σφαγής που προβλέπο- 
νται στο παράρτημα Γ του παρόντος υπό τον όρο ότι τη¬ 
ρούνται οι διατάξεις που προβλέπονται στο άρθρο 3 του 
παρόντος και προκειμένου για τα βοοειδή, από τις διατά¬ 
ξεις που προβλέπονται στην παραγ. 1, εδάφιο α) του πα¬ 
ρόντος άρθρου. 

Άρθρο 6 

(άρθρο 6της οδηγίας 93/119/Ε.Κ.) 

Τα εργαλεία, το υλικό ακινητοποίησης, ο εξοπλισμός 
και οι εγκαταστάσεις που χρησιμοποιούνται για την αναι¬ 
σθητοποίηση ή την θανάτωση πρέπει να σχεδιάζονται να 
κατασκευάζονται, να συντηρούνται και να χρησιμοποιού¬ 
νται με τέτοιο τρόπο ώστε η αναισθητοποίηση ή η θανά¬ 
τωση να γίνονται κατά τρόπο ταχύ και αποτελεσματικό 
σύμφωνα με τις διατάξεις του παρόντος Προεδρικού 
Διατάγματος. 

Η Κτηνιατρική Υπηρεσία της Νομαρχιακής Αυτοδιοίκη¬ 
σης ελέχγει εάν τα εργαλεία, το υλικό ακινητοποίησης, ο 
εξοπλισμός των εγκαταστάσεων αναισθητοποίησης ή θα¬ 
νάτωσης ανταποκρίνονται προς τις ανωτέρω αρχές και ε¬ 
λέγχει τακτικά κατά πόσο βρίσκονται σε καλή κατάσταση 
και επιτρέπουν την επίτευξη του προαναφερομένου στό¬ 
χου. 

2. Στοντόπο σφαγής πρέπει να υπάρχουν κατάλληλα α¬ 
νταλλακτικά του εξοπλισμού και των εργαλείων για να 
χρησιμοποιούνται σε περίπτωση ανάγκης. Τα υλικά αυτά 
πρέπει να συντηρούνται κατάλληλα και να επιθεωρούνται 
τακτικά. 

Άρθρο 7 

(άρθρο 7 της οδηγίας 93/119/Ε.Κ.) 

Τα άτομα που ασχολούνται με την μετακίνηση, τον 
σταυλισμό, την σκινητοποίηση, την αναισθητοποίηση, την 
σφαγή ή την θανάτωση των ζώων, πρέπει απαραιτήτως να 
διαθέτουν τις απαιτούμενες γνώσεις και την ικανότητα 
που απαιτούνται για να εκτελούντις εργασίες αυτές όσο 
το δυνατόνπιο ανώδυνα και αποτελεσματικά σύμφωνα με 
τις απαιτήσεις του παρόντος. 

Τα άτομα που ασχολούνται με την σφαγή των ζώων δια¬ 
θέτουν την δέουσα επάρκεια και τις επαγγελματικές ικα¬ 
νότητες και γνώσεις όπως προβλέπονται από τις διατά- 
ξειςτου Προεδρικού Διατάγματος 468/1990 (Α* 180). 

Άρθρο 8 

(άρθρο 8της οδηγίας 93/119/Ε.Κ.) 

Η επιθεώρηση και ο έλεγχος των σφαγείων πραγματο¬ 
ποιούνται από την αρμόδια Κτηνιατρική Υπηρεσία της Νο¬ 
μαρχιακής Αυτοδιοίκησης που πρέπει να έχει ανά πάσα 

στιγμή ελεύθερη πρόσβαση σε όλους τους χώρους του 
σφαγείου, ώστε να εξασφαλίζεται η τήρηση του παρό¬ 
ντος Προεδρικού Διατάγματος. 

Οι επιθεωρήσεις και οι έλεγχοι αυτοί μπορεί να πραγ¬ 
ματοποιούνται και επ' ευκαιρία ελέγχων που διενεργού- 
νται για άλλους λόγους. 

ΚΕΦΑΛΑΙΟ III 

Σφαγή και θανάτωση εκτός σφαγείου 

Άρθρο 9 

(άρθρο 9 της οδηγίας 93/119/Ε.Κ.) 

1. Όταν τα ζώα που αναφέρονται στο άρθρο 5 παραγ. 1 
του παρόντος Προεδρικού Διατάγματος σφάζονται εκτός 
των σφαγείων, εφαρμόζονται οι διατάξεις του άρθρου 5 
παραγρ. 1 εδάφια β), γ) και δ) του παρόντος άρθρου. 

2. Η Κτηνιατρική Υπηρεσία της Νομαρχιακής Αυτοδιοί¬ 
κησης χορηγεί με αποφάσεις τις παρεκκλίσεις από τις 
διατάξεις της παραγρ. 1 του παρόντος άρθρου, όσον α¬ 
φορά την σφαγή ή την θανάτωση πουλερικών, κουνελιών, 
χοίρων και αιγοπροβάτων εκτός σφαγείου από τον ιδιο¬ 
κτήτη για ιδία κατανάλωση, υπό τον όρο ότι τηρούνται οι 
απαιτήσεις του άρθρου 3 του παρόντος Προεδρικού 
Διατάγματος και ότι οι χοίροι και τα αιγοπρόβατα έχουν 
προηγουμένως αναισθητοποιηθεί. 

Άρθρο 10 

(άρθρο 10 της οδηγίας 93/119/Ε.Κ.) 

1. Όταν τα ζώα που αναφέρονται στο άρθρο 5 παραγρ. 1 
του παρόντος Προεδρικού Διατάγματος πρέπει να σφα- 
γούνή να θανατωθούν για την καταπολέμηση ασθενειών, οι 
σχετικές εργασίες πραγματοποιούνται σύμφωνα με τις δια¬ 
τάξεις του παραρτήματος Ε'του παρόντος Διατάγματος. 

2. Τα ζώα που εκτρέφονται για την γούνα τους, θανατώ¬ 
νονται σύμφωνα με τις διατάξεις του παραρτήματος ΣΤ 1 
του παρόντος Διατάγματος. 

3. Οι νεοσσοί μιας ημέρας όπως ορίζονται στο άρθρο 2 
στοιχείο 3 του Προεδρικού Διατάγματος 211/1992 (Α’ 
100) και τα πλεονάζοντα έμβρυα που απορρίπτονται από 
τα εκκολαπτήρια θανατώνονται το συντομότερο δυνατό 
σύμφωνα με τις διατάξεις του παραρτήματος Ζ' του πα¬ 
ρόντος διατάγματος. 

Άρθρο 11 

(άρθρο 11 της οδηγίας 93/119/Ε. Κ.) 

Οι διατάξεις των άρθρων 9 και 10 του παρόντος Προ¬ 
εδρικού Διατάγματος δεν εφαρμόζονται στην περίπτωση 
ζώων που πρέπει να θανατωθούν αμέσως για λόγους έ¬ 
κτακτης ανάγκης. 

Άρθρο 12 

(άρθρο 12της οδηγίας 93/119/Ε.Κ.) 

Τα τραυματισμένα ή ασθενή ζώα πρέπει να σφάζονται ή 
να θανατώνονται επιτόπου. Η αρμόδια νομαρχιακού επι¬ 
πέδου Κτηνιατρική αρχή μπορεί να επιτρέπει την μεταφο¬ 
ρά τραυματισμένων ή ασθενών ζώων προς σφαγή ή θα¬ 
νάτωση εφόσον αυτό δεν συνεπάγεται πρόσθετες πλη¬ 
ροφορίες για τα ζώα. 

ΚΕΦΑΛΑΙΟ IV 
Τελικές διατάξεις 

Άρθρο 13 

(άρθρο 14 παρ. 2 και 3 της οδηγίας 93/119/Ε. Κ.) 

Οι αρμόδιες κτηνιατρικές αρχές του Υπουργείου 


Γεωργίας συνεργάζονται με τους πραγματογνώμονες 
της Επιτροπής της Ε.Ε. και παρέχουν κάθε αναγκαία συν¬ 
δρομή για τη διεξαγωγή των ελέγχων που πραγματοποι¬ 
ούνται στη χώρα μας για την εφαρμογή των διατάξεων 
της οδηγίας 93/119/ΕΟΚ. 

Άρθρο 14 

(άρθρο 14 της οδηγίας 93/119/Ε.Κ.) 

Προκειμένου ναεισαχθεί κρέας από τρίτη χώρα, πρέπει 
να συνοδεύεται από υγειονομικό πιστοποιητικό το οποίο 
περιέχει βεβαίωση, ότι τα ζώα που αναφέρονται στο άρ¬ 
θρο 5 του παρόντος σφάζονται υπό συνθήκες που προ¬ 
σφέρουν εγγυήσεις μη βάναυσης μεταχείρισης τουλάχι¬ 
στον ισοδύναμες με τις προβλ£πόμενες στο παρόν 
Προεδρικό Διάταγμα. 

Άρθρο 15 

Κατωτέρω παρατίθενται τα παραρτήματα Α,Β,Γ,Δ,Ε,ΣΤ 
και Ζ που αποτελούν αναπόσπαστο μέρος του παρόντος 
και έχουν ως εξής: 

ΠΑΡΑΡΤΗΜΑ Α’ 

ΑΠΑΙΤΗΣΕΙΣ ΓΙΑ ΤΗ ΔΙΑΚΙΝΗΣΗ ΚΑΙ ΤΟ ΣΤΑΥΛΙΣΜΟ 
ΤΩΝ ΖΩΩΝ ΣΤΑ ΣΦΑΓΕΙΑ 

I. Γ ενικές απαιτήσεις. 

1. Κάθε σφαγείο που τίθεται σε λειτουργία μετά την 30ή 
Ιουνίου 1994 πρέπει να διαθέτει κατάλληλο εξοπλισμό και 
εγκαταστάσεις για την εκφόρτωση ζώων από τα μέσα με¬ 
ταφοράς, όλα δε τα υπάρχοντα σφαγεία πρέπει να συμ¬ 
μορφωθούν προς τις απαιτήσεις αυτές πριν την 1η Ιανου¬ 
άριου 1996. 

2. Τα ζώα πρέπει να εκφορτώνονται το ταχύτερο μετά 
την άφιξή τους. Αν η καθυστέρηση είναι αναπόφευκτη, τα 
ζώα πρέπει να προστατεύονται από εξαιρετικά δυσμενείς 
καιρικές συνθήκες και να τους παρέχεται κατάλληλος ε- 
ξαερισμός. 

3. Τα ζώα, για τα οποία υπάρχει κίνδυνος αλληλοτραυ- 
ματισμού, λόγω του είδους, του φύλου, της ηλικίας ή της 
προέλευσής τους, διατηρούνται και σταυλίζονται χωρι¬ 
στά. 

4. Τα ζώα πρέπει να προστατεύονται από τις αντίξοες 
καιρικές συνθήκες, αν δε έχουν εκτεθεί σε υψηλές θερ¬ 
μοκρασίες σε υγρό καιρό, πρέπει να δροσίζονται με κα¬ 
τάλληλα μέσα. 

5. Η όλη κατάσταση των ζώων και η υγεία τους πρέπει να 
ελέγχονται τουλάχιστον κάθε πρωί και κάθε βράδυ. 

6. Με την επιφύλαξη του κεφαλαίου VI του παραρτήμα¬ 
τος Ατού Π .Δ. 410/1994 (Α’ 231), τα ζώα που υπέστησαν 
ταλαιπωρίες ή πόνο έπειτα από την άφιξή τους στο σφα¬ 
γείο ή κατά τη διάρκεια της μεταφοράς καθώς και τα θη- 
λάζοντα ζώα πρέπει να σφάζονται αμέσως. Αν τούτο δεν 
είναι δυνατόν, πρέπει να χωρίζονται από τα άλλα ζώα και 
να σφάζονται το συντομότερο και τουλάχιστον μέσα στις 
δύο ώρες που ακολουθούν. Τα ζώα τα οποία δεν είναι σε 
θέση να μετακινηθούν δεν πρέπει να σύρονται στον τόπο 
σφαγής αλλά να θανατώνονται επί τόπου ή, εφόσον είναι 
εφικτό και δεν συνεπάγεται περιττή ταλαιπωρία, να μετα- 
φέρονται με άμαξα ή κυλιόμενη πλατφόρμα μέχρι το χώ¬ 
ρο επείγουσας σφαγής. 

II. Απαιτήσεις που αφορούν τα ζώα που δεν παραδίδο- 
νται σε περιέκτες 

1. Όταν τα σφαγεία διαθέτουν ειδικό εξοπλισμό για την 
εκφόρτωση ζώων, ο εξοπλισμός αυτός, πρέπει να έχει μη 

ολισθηρό δάπεδο και εφόσον χρειάζεται, πλάγια προστα¬ 
τευτικά κιγκλιδώματα. Οι γέφυρες και οι ράμπες πρέπει να 
έχουν πλευρικά τοιχώματα ή οποιαδήποτε κιγκλιδώματα 
ώστε να αποφεύγεται η πτώση των ζώων. Οι ράμπες εξό¬ 
δου ή εισόδου πρέπει να έχουν τη μικρότερη δυνατή κλίση. 

2. Κατά την εκφόρτωση, πρέπει να αποφεύγεται ο εκ¬ 
φοβισμός, η διέγερση, η κακομεταχείριση και το βίαιο ά- 
δειασμα των ζώων. Απαγορεύεται να ανυψώνονταιτα ζώα 
από το κεφάλι, τα κέρατα, τα αυτιά, τα πόδια, την ουρά ή 
τη δορά κατά τρόπο που να τους προκαλεί περιττό πόνο ή 
ταλαιπωρία. Αν είναι απαραίτητο, τα ζώα πρέπει να μετα¬ 
κινούνται μεμονωμένα. 

3. Τα ζώα πρέπει να μετακινούνται με προσοχή. Οι διά¬ 
δρομοι πρέπει να είναι κατασκευασμένοι κατά τρόπο ώ¬ 
στε να περιορίζεται στο ελάχιστο ο κίνδυνος τραυματι¬ 
σμού των ζώων, και να είναι διευθετημένοι έτσι ώστε να α- 
ξιοποιείται το αγελαίο ένστικτο των ζώων. Τα όργανα για 
τη καθοδήγηση των ζώων πρέπει να χρησιμοποιούνται 
μόνο για το σκοπό αυτό και μόνον για σύντομα χρονικά 
διαστήματα. Οι συσκευές που προκαλούν ηλεκτρικές εκ¬ 
κενώσεις στα ζώα μπορούν να χρησιμοποιούνται μόνο για 
τα ενήλικα βοοειδή καιτους χοίρους που αρνούνται να με¬ 
τακινηθούν, υπό τον όρο ότι οι εκκενώσεις δεν διαρκούν 
περισσότερο από δύο δευτερόλεπτα, επαναλαμβάνονται 
μετά την πάροδο κατάλληλου χρονικού διαστήματος και 
ότι υπάρχει αρκετός χώρος για να μπορούν να προχωρή¬ 
σουν τα ζώα. Οι ηλεκτρικές εκκενώσεις επιτρέπονται μό¬ 
νον επί των μυών των οπισθίων. 

4. Τα ζώα δεν πρέπει να δέχονται κτυπήματα ή πίεση σε 
ιδιαίτερα ευαίσθητα σημεία του σώματός τους. Ιδιαίτερα, 
οι ουρές των ζώων δεν πρέπει να συνθλίβονται, να στρί¬ 
βονται ή να τσακίζονται, τα δε ζώα δεν πρέπει να αρπάζο¬ 
νται από τα μάτια. Απαγορεύονται τα άνευ διακρίσεως 
κτυπήματα, και ιδίως τα λακτίσματα. 

5. Τα ζώα πρέπει να μεταφέρονται στον τόπο σφαγής 
μόνον εφόσον πρόκειται να σφαγούν αμέσως. Αν δεν 
σφάζονται αμέσως μετά την άφιξή τους, τα ζώα πρέπει να 
σταυλίζονται. 

6. Με την επιφύλαξη των παρεκκλίσεων που παρέχονται 
δυνάμει των άρθρων 4 και 13 του Π.Δ. 410/1994 (Α 1 231), 
τα σφαγεία πρέπει να διαθέτουν επαρκή αριθμό χώρων 
για τον κατάλληλο σταυλισμό των ζώων οι οποίοι να πα¬ 
ρέχουν επαρκή προστασία από τις δυσμενείς καιρικές 
συνθήκες. 

7. Πέρα από το ότι πρέπει να πληρούν τις απαιτήσεις 
που προβλέπονται ήδη στην κτηνιατρική νομοθεσία οι χώ¬ 
ροι σταυλισμού πρέπει να διαθέτουν: 

- Δάπεδο το οποίο περιορίζει στο ελάχιστο τον κίνδυνο 
ολίσθησης και δεν προκαλεί τραυματισμό των ζώων που 
έρχονται σε επαφή με αυτό. 

- Επαρκή εξαερισμό, ανάλογα με τις ακραίες τιμές θερ¬ 
μοκρασίας και υγρασίας που μπορεί να προκύψουν. Σε 
περίπτωση που απαιτείται μηχανικός εξαερισμός, πρέπει 
να προβλέπεται εφεδρική εγκατάσταση που να μπορεί να 
τίθεται αμέσως σε λειτουργία σε περίπτωση βλάβης. 

- Επαρκή φωτισμό που να επιτρέπει ανά πάσα στιγμή 
την επιθεώρηση όλων των ζώων, εφόσον χρειάζεται πρέ¬ 
πει να υπάρχει και ο κατάλληλος εφεδρικός τεχνητός φω¬ 
τισμός. 

- Ενδεχομένως, εξοπλισμό για την πρόσδεση ζώων. 

- Εφόσον χρειάζεται, επαρκή ποσότητα στρωμνής κα¬ 
τάλληλης για όλα τα ζώα που πρέπει να διανυκτερεύσουν 
στους χώρους αυτούς. 


8. Εάν, εκτός των προαναφερομένων χώρων σταυλι- 
σμού, τα σφαγεία διαθέτουν ανοικτούς χώρους σταυλι- 
σμού χωρίς φυσικά ή τεχνητά στέγαστρα, πρέπει να πα¬ 
ρέχεται κατάλληλη προστασία από τις δυσμενείς καιρικές 
συνθήκες. Οι ανοικτοί χώροι σταυλισμού πρέπει να συ¬ 
ντηρούνται έτσι ώστε να εξασφαλίζεται ότι η υγεία των 
ζώων δεν διατρέχει κίνδυνο από φυσικούς, χημικούς ή άλ¬ 
λους παράγοντες. 

9. Τα ζώα τα οποία δεν μεταφέρονται αμέσως μετά την 
άφιξή τους στον τόπο σφαγής, πρέπει να έχουν συνεχώς 
στη διάθεσή τους νερό από κατάλληλες εγκαταστάσεις. 
Στα ζώα που δεν σφάζονται εντός 12 ωρών από την άφιξή 
τους πρέπει να χορηγείται τροφή και στη συνέχεια πρέπει 
να τους παρέχονται μέτριες ποσότητες τροφής σε κατάλ¬ 
ληλα χρονικά διαστήματα. 

10. Τα ζώα τα οποία παραμένουν σε σφαγείο περισσό¬ 
τερο από 12 ώρες πρέπει να σταυλίζονται και, εφόσον εί¬ 
ναι αναγκαίο, να δένονται κατά τρόπο ώστε να μπορούν 
να ξαπλώσουν με ευκολία. Αν τα ζώα δεν είναι δεμένα, 
πρέπει να τους παρέχεται τροφή άνευ παρενοχλήσεων. 

III Απαιτήσεις που αφορούν τα ζώα τα οποία παραδίδο- 
νται μέσα σε περιέκτες 

1. Οι περιέκτες εντός των οποίων μεταφέρονται τα ζώα 
πρέπει να μετακινούνται με προσοχή και να μην ρίπτονται 
ούτε να ανατρέπονται, πρέπει δε, εφόσον είναι δυνατόν, 
να φορτώνονται και να εκφορτώνονται οριζοντίως και με 
μηχανικά μέσα. 

2. Τα ζώα τα οποία παραδίδονται μέσα σε περιέκτες με 
εύκαμπτο ή διάτρητο δάπεδο πρέπει να εκφορτώνονται 
με ιδιαίτερη προσοχή έτσι ώστε να αποφεύγεται ο τραυ- 
ματισμόςτους. Ενδεχομένως, κάθεζώοπρέπει να εκφορ¬ 
τώνεται χωριστά. 

3. Τα ζώα τα οποία δεν έχουν μεταφερθεί μέσα σε πε¬ 
ριέκτες πρέπει να σφάζονται το ταχύτερο δυνατόν. Σε α¬ 
ντίθετη περίπτωση πρέπει, εφόσον χρειάζεται, να τους 
παρέχεται νερό και τροφή σύμφωνα με τις διατάξεις του 
σημείου 11.9 του παρόντος παραρτήματος. 

ΠΑΡΑΡΤΗΜΑ Β’ 

ΑΚΙΝΗΤΟΠΟΙΗΣΗ ΤΩΝ ΖΩΩΝ ΠΡΙΝ ΤΗΝ ΑΝΑΙΣΘΗ¬ 
ΤΟΠΟΙΗΣΗ, ΤΗ ΣΦΑΓΗ Ή ΤΗ ΘΑΝΑΤΩΣΗ 

1. Τα ζώα πρέπει να ακινητοποιούνται με κατάλληλο 
τρόπο ώστε να μην υφίστανται κανένα περιττό πόνο, τα¬ 
λαιπωρία, ταραχή, τραύμα ή κάκωση. 

Ωστόσο σε περίπτωση σφαγής για θρησκευτικούς λό¬ 
γους είναι υποχρεωτική η ακινητοποίηση των βοοειδών 
πριν τη σφαγή με μηχανική μέθοδο ώστε να αποφεύγεται 
οποιοσδήποτεπόνος, ταλαιπωρία και διέγερση καθώς και 
οποιοδήποτε τραύμα ή κάκωση. 

2. Τα άκρα των ζώων δεν πρέπει να δένονται και τα ζώα 
δεν πρέπει να αναρτώνται πριν από την αναισθητοποίηση 
ή τη θανάτωση. Ωστόσο, τα πουλερικά και τα κουνέλια 
μπορούν να αναρτώνται για να σφαγούν, υπό τον όρο ότι 
λαμβάνονται τα κατάλληλα μέτρα ώστε τα ζώα που πρό¬ 
κειται να αναισθητοποιηθούν να είναι ήρεμα, ώστε η ερ¬ 
γασία αυτή να μπορεί να διεξαχθεί ικανοποιητικά και χω¬ 
ρίς άσκοπη καθυστέρηση. 

Εξ άλλου, η ακινητοποίηση ζώων μέσα σε ένα σύστημα 
συγκράτησης δεν μπορεί σε καμία περίπτωση να θεωρη¬ 
θεί ως ανάρτηση. 

3. Τα ζώα που αναισθητοποιούνται ή θανατώνονται με 
την εφαρμογή μηχανικών ή ηλεκτρικών μέσων στο κεφά¬ 
λι τους πρέπει να οδηγούνται σε τέτοια θέση ώστε τα προ- 

αναφερόμενα μέσα να μπορούν να εφαρμοστούν και να 
χρησιμοποιηθούν εύκολα, με ακρίβεια και για το κατάλ¬ 
ληλο χρονικό διάστημα. Ωστόσο, προκειμένου για τα μό- 
νοπλα και τα βοοειδή, η αρμόδια Κτηνιατρική Υπηρεσία 
Νομαρχιακής Αυτοδιοίκησης δύναται να επιτρέπει την 
προσφυγή σε μέσα ενδεδειγμένα για τον περιορισμό των 
κινήσεων της κεφαλής. 

4. Τα ηλεκτρικά μέσα αναισθητοποίησης δεν πρέπει να 
χρησιμοποιούνται για τη συγκράτηση ή την ακινητοποίη- 
ση των ζώων ή για να τα αναγκάσουν να κινηθούν. 

ΠΑΡΑΡΤΗΜΑ Π 

ΑΝΑΙΣΘΗΤΟΠΟΙΗΣΗ ΚΑΙ ΘΑΝΑΤΩΣΗ ΤΩΝ ΖΩΩΝ 
ΕΚΤΟΣ ΑΠΟ ΤΑ ΓΟΥΝΟΦΟΡΑ ΖΩΑ 

I. ΕΠΙΤΡΕΠΟΜΕΝΕΣ ΜΕΘΟΔΟΙ 

Α. Αναισθητοποίηση. 

1. Πιστόλι με διατρητική ράβδο. 

2. Πλήγμα στο κρανίο. 

3. Ηλεκτρονάρκωση. 

4. Έκθεση σε διοξείδιο του άνθρακος 

Β. Θανάτωση 

1. Πιστόλι ή τουφέκι με σφαίρες. 

2. Ηλεκτροπληξία. 

3. Έκθεση σε διοξείδιο του άνθρακος. 

Γ. Η αρμόδια Νομαρχιακού επιπέδου Κτηνιατρική αρχή 
μπορεί ωστόσο να επιτρέπει τον αποκεφαλισμό, την ε¬ 
ξάρθρωση του αυχένα και τη χρήση του "Θαλάμου κενού” 
για τη θανάτωση ορισμένων συγκεκριμένων ειδών, εφό¬ 
σον τηρούνται οι διατάξεις του άρθρου 3 του παρόντος 
Προεδρικού Διατάγματος και πληρούνται οι ειδικές απαι¬ 
τήσεις του τμήματος III του παρόντος παραρτήματος. 

II. ΕΙΔΙΚΕΣ ΑΠΑΙΤΗΣΕΙΣ ΓΙΑ ΤΗΝ ΑΝΑΙΣΘΗΤΟΠΟΙΗΣΗ 

Τα ζώα δεν πρέπει να αναισθητοποιούνται αν δεν είναι 
δυνατόν να αφαιμαχθούν αμέσως. 

1. Πιστόλι με διατρητική ράβδο. 

α) Τα όργανα πρέπει να τοποθετούνται έτσι ώστε το 
βλήμα να εισέρχεται στον φλοιό του εγκεφάλου. Τα βοο¬ 
ειδή, ιδίως, δεν πρέπει να βάλλονται στον αυχένα. 

Για τα αιγοπρόβατα η μέθοδος αυτή επιτρέπεται όταν 
τα κέρατα καθιστούν αδύνατη τη βολή στο μέτωπο του 
ζώου. Στην περίπτωση αυτή, το διατρητικό όργανο πρέπει 
να τοποθετείται αμέσως πίσω από τη βάση των κεράτων 
με κατεύθυνση προς το στόμα η δε αφαίμαξη πρέπει να 
αρχίζει εντός 15 δευτερολέπτων από τη βολή. 

β) Όταν χρησιμοποιείται όργανο με διατρητική ράβδο, 
ο χειριστής πρέπει να βεβαιώνεται ότι η ράβδος επανέρ¬ 
χεται όντως στην αρχική της θέση έπειτα από κάθε βολή, 
διαφορετικά το όργανο δεν πρέπει να επαναχρησιμοποι- 
είται πριν επισκευαστεί. 

γ) Τα ζώα δεν πρέπει να τοποθετούνται στο χώρο αναι¬ 
σθητοποίησης όταν ο χειριστής που πραγματοποιεί την α¬ 
ναισθητοποίηση δεν είναι έτοιμος να εκτελέσει την εργα¬ 
σία του μόλις το ζώο τοποθετηθεί στο χώρο αυτόν. Το κε¬ 
φάλι του ζώου δεν πρέπει να ακινητοποιείται εάν ο 
χειριστής δεν είναι έτοιμος νατό αναισθητοποιήσει. 

2. Πλήγμα στο κρανίο. 

α) Η μέθοδος αυτή επιτρέπεται μόνον όταν χρησιμοποι¬ 
είται μηχανικό όργανο που πλήττει το ζώο στο κρανίο. Ο 
χειριστής φροντίζει ώστε το όργανο να τοποθετείται στην 
απαιτούμενη θέση και να χρησιμοποιείται η κατάλληλη ι¬ 
σχύς φυσιγγίου σύμφωνα με τις οδηγίες του κατασκευα¬ 
στή, ώστε να επιτυγχάνεται αποτελεσματική αναισθητο¬ 
ποίηση χωρίς κάταγμα του κρανίου. 


β) Ωστόσο, στην περίπτωση μικρών παρτίδων κουνε¬ 
λών, όταν το πλήγμα καταφέρεται στο κρανίο με μη μη¬ 
χανικό τρόπο, η εργασία αυτή πρέπει να πραγματοποιεί¬ 
ται έτσι ώστε το ζώο να χάνει αμέσως τις αισθήσεις του 
μέχρι το θάνατό του και να τηρούνται οι γενικές διατάξεις 
του άρθρου 3 του παρόντος Προεδρικού Διατάγματος. 

3. Ηλεκτρονάρκωση. 

Α. Ηλεκτρόδια. 

1) Τα ηλεκτρόδια πρέπει να τοποθετούνται κατά τρόπον 
ώστε να περιβάλλουν τον εγκέφαλο, ώστε να μπορεί το 
ρεύμα να διαπερνά τον εγκέφαλο. Επιπλέον, πρέπει να 
λαμβάνονται τα κατάλληλα μέτρα για να εξασφαλίζεται η 
καλή ηλεκτρική επαφή και ιδίως να αφαιρείταιτο υπερβο¬ 
λικό μαλλί ή να υγραίνεται το δέρμα. 

2) Όταν τα ζώα αναισθητοποιούνται μεμονωμένα, η συ¬ 
σκευή πρέπει: 

α) Να διαθέτει διάταξη που να μετρά τη σύνθετη αντί¬ 
σταση του ηλεκτρικού φορτίου και να εμποδίζει τη λει¬ 
τουργία της συσκευής αν δεν μπορεί να επιτευχθεί το ε¬ 
λάχιστο απαιτούμενο ηλεκτρικό ρεύμα. 

β) Να διαθέτει ακουστική ή οπτική διάταξη που να δεί¬ 
χνει τη διάρκεια επιβολής του ρεύματος στο ζώο. 

γ) Να συνδέεται με διάταξη η οποία να δείχνει την τάση 
και την ένταση του ρεύματος και η οποία να τοποθετείται 
έτσι ώστε να είναι ευκρινώς ορατή από το χειριστή. 

Β.Υδρόλουτρα. 

1) Όταν χρησιμοποιούνται αναισθητικά υδρόλουτρα 
για την αναισθητοποίηση των πουλερικών, πρέπει να είναι 
δυνατόν να ρυθμίζεται η στάθμη του νερού ώστε να επι¬ 
τυγχάνεται καλή επαφή με το κεφάλι του ζώου. 

Η ένταση και η διάρκεια του ρεύματος που χρησιμοποι¬ 
είται για την αναισθητοποίηση καθορίζονται από την αρ¬ 
μόδια νομαρχιακού επιπέδου κτηνιατρική αρχή ώστε να ε¬ 
ξασφαλίζεται ότι το ζώο χάνει αμέσως τις αισθήσεις του 
μέχρι το θάνατό του. 

2) Όταν τα πουλερικά αναισθητοποιούνται ομαδικά σε 
υδρόλουτρο, πρέπει να διατηρείται επαρκής τάση για την 
παραγωγή ρεύματος με ικανοποιητική ένταση, ώστε να ε¬ 
ξασφαλίζεται η αναισθητοποίηση όλων των πουλερικών. 

3) Πρέπει να λαμβάνονται τα κατάλληλα μέτρα ώστε να 
εξασφαλίζεται η καλή διέλευση του ρεύματος και ιδίως η 
καλή επαφή και η ύγρανση της επαφής αυτής μεταξύ των 
ποδιών και των αγκίστρων ανάρτησης. 

4) Τα υδρόλουτρα για τα πουλερικά πρέπει να έχουν το 
κατάλληλο μέγεθος και βάθος για το είδος πτηνών που 
σφάζονται και δεν πρέπει να υπερχειλίζουν κατά την εμ- 
βάπτιση των πουλερικών. Το εμβαπτιζόμενο ηλεκτρόδιο 
πρέπει να έχει μήκος ίσοπροςτο μήκοςτου υδρόλουτρου. 

5) Εάν χρειάζεται, πρέπει να υπάρχει βοηθητικό χειρο¬ 
κίνητο σύστημα. 

4. Έκθεση σε διοξείδιο του άνθρακα. 

1) Η συγκέντρωση διοξειδίου του άνθρακος για την α¬ 
ναισθητοποίηση των χοίρων πρέπει να είναι τουλάχιστον 
70% κατ' όγκο. 

2) Οι θάλαμοι εντός των οποίων οι χοίροι εκτίθενται στο 
αέριο και ο εξοπλισμός που χρησιμοποιείται για την μετα¬ 
φορά των χοίρων σε αυτόν πρέπει να σχεδιάζονται, να κα¬ 
τασκευάζονται και να συντηρούνται κατά τρόπον ώστε να 
αποφεύγεται ο τραυματισμός των χοίρων και η συμπίεση 
του θώρακα και κατά τρόπο που να τους επιτρέπει να πα¬ 
ραμένουν όρθιοι μέχρι να χάσουν τις αισθήσεις τους. Ο 
μηχανισμός μεταφοράς και ο θάλαμος πρέπει να διαθέ¬ 
τουν επαρκή φωτισμό ώστε οι χοίροι να μπορούν να βλέ¬ 
πουν άλλους χοίρους ή τον περιβάλλοντα χώρο. 

3) Οι θάλαμοι πρέπει να διαθέτουν συσκευές για τη μέ¬ 
τρηση της συγκέντρωσης του αερίου στο σημείο μέγι- 
στης έκθεσης. Οι συσκευές αυτές πρέπει να εκπέμπουν 
ευκρινή ακουστικά και οπτικά προειδοποιητικά σήματα σε 
περίπτωση που η συγκέντρωση του διοξειδίου του άν¬ 
θρακα έχει πέσει κάτω από το απαιτούμενο όριο. 

4) Οι χοίροι πρέπει να τοποθετούνται σε κατάλληλους 
χώρους ή περιέκτες ώστε να μπορούν να βλέπουν τους 
άλλους χοίρους και να μεταφέρονται στο θάλαμο αερίου 
εντός 30 δευτερολέπτων από την είσοδο στην εγκατά¬ 
σταση. Οι χοίροι πρέπει να μεταφέρονταιτοταχύτερο δυ¬ 
νατό από την είσοδο ως το σημείο μέγιστης συγκέντρω¬ 
σης αερίου και να εκτίθενται σε αυτό για το χρονικό διά¬ 
στημα που απαιτείται για να παραμείνουν αναίσθητοι 
μέχρις ότου θανατωθούν. 

III. ΕΙΔΙΚΕΣ ΑΠΑΙΤΗΣΕΙΣ ΓΙΑ ΤΗ ΘΑΝΑΤΩΣΗ. 

1. Πιστόλι ή τουφέκι με σφαίρες. 

Οι μέθοδοι αυτές μπορούν να χρησιμοποιούνται για τη 
θανάτωση διαφόρων ειδών και ιδίως των μεγάλων εκτρε¬ 
φόμενων θηραμάτων και των ελαφοειδών, και για τη χρή¬ 
ση τους απαιτείται άδεια της αρμόδιας νομαρχιακού επι¬ 
πέδου κτηνιατρικής αρχής, η οποία πρέπει να εξασφαλίζει 
ιδίως ότι χρησιμοποιούνται από ειδικά εξουσιοδοτημένο 
προσωπικό και ότι τηρούνται οι γενικές διατάξεις του άρ¬ 
θρου 3 του παρόντος Προεδρικού Διατάγματος. 

2. Αποκεφαλισμός και εξάρθρωση του αυχένα. 

Οι μέθοδοι αυτές χρησιμοποιούνται αποκλειστικά για τη 
θανάτωση των πουλερικών και για τη χρήση τους απαιτεί¬ 
ται άδεια της αρμόδιας αρχής η οποία πρέπει να εξασφα¬ 
λίζει ιδίως ότι χρησιμοποιούνται από ειδικά εξουσιοδοτη- 
μένοπροσωπικό και ότι τηρούνται οι γενικές διατάξειςτου 
άρθρου 3 του παρόντος Προεδρικού Διατάγματος. 

3. Ηλεκτροπληξία και διοξείδιο του άνθρακα. 

Η αρμόδια αρχή μπορεί να επιτρέπει τη θανάτωση δια¬ 
φόρων ειδών μετις μεθόδους αυτές εφόσοντηρούνται, ε¬ 
κτός από τις γενικές διατάξεις του άρθρου 3 του παρό¬ 
ντος Προεδρικού Διατάγματος, οι ειδικές διατάξεις των 
σημείων 3 και 4 του τμήματος II του παρόντος παραρτή¬ 
ματος και καθορίζει εξάλλου, προς το σκοπό αυτό, την έ¬ 
νταση και τη διάρκεια του χρησιμοποιούμενου ρεύματος 
καθώς και τη συγκέντρωση του διοξειδίου του άνθρακα 
και τη διάρκεια της έκθεσης σε αυτό. 

4. Θάλαμος κενού. 

Η μέθοδος αυτή χρησιμοποιείται μόνο για τη θανάτωση 
χωρίς αφαίμαξη ορισμένων ζώων προς κατανάλωση τα ο¬ 
ποία ανήκουν σε είδη εκτρεφόμενων θηραμάτων (ορτύκια, 
πέρδικες και φασιανοί) και για τη χρήση της απαιτείται ά¬ 
δεια της αρμόδιας νομαρχιακού επιπέδου κτηνιατρικής 
αρχής, η οποία εξασφαλίζει πέρα από το ότιπληρούνται οι 
απαιτήσεις του άρθρου 3 του παρόντος Προεδρικού 
Διατάγματος. 

- Τα ζώα τοποθετούνται σε στεγανό θάλαμο όπου επι¬ 
τυγχάνεται σύντομα κενό αέρος μέσω ισχυρής ηλεκτρι¬ 
κής αντλίας. 

- Η αφαίρεση του αέρα διατηρείται έως το θάνατο των 
ζώων. 

- Τα ζώα περιέχονται καθ' ομάδες σε περιέκτες μεταφο- 
ράςπου μπορούννα εισαχθούνστο θάλαμο κενού, οιδια- 
στάσειςτου οποίου έχουν υπολογισθείπροςτο σκοπό αυ¬ 
τό. 

ΠΑΡΑΡΤΗΜΑ Δ’ 

ΑΦΑΙΜΑΞΗ ΤΩΝ ΖΩΩΝ 

1. Η αφαίμαξη των αναισθητοποιημένων ζώων πρέπει να 


αρχίζει το συντομότερο δυνατό μετά την αναισθητοποίη¬ 
σή τους, ώστε να επιτυγχάνεται ταχεία άφθονη και πλή¬ 
ρης ροή του αίματος. Εν πάση περιπτώσει, η αφαίμαξη 
πρέπει να πραγματοποιείται πριν το ζώο ανακτήσει τις αι¬ 
σθήσεις του. 

2. Η αφαίμαξη όλων των αναισθητοποιημένων ζώων 
πρέπει να γίνεται με τομή μιας τουλάχιστον από τις δύο 
καρωτίδες ή των αγγείων από τα οποία προέρχονται. 

Μετά την τομή των αιμοφόρων αγγείων, δεν πρέπει να 
διενεργείται στα ζώα καμιά εργασία καθαρισμού ούτε η¬ 
λεκτρική διέγερση πριν ολοκληρωθεί η αφαίμαξη. 

3. Όταν ένα άτομο είναι υπεύθυνο για την αναισθητο¬ 
ποίηση, την αγκίστρωση, την ανύψωση και την αφαίμαξη 
των ζώων, το άτομο αυτό πρέπει να πραγματοποιεί τις ερ¬ 
γασίες αυτές διαδοχικά στο ίδιο ζώο πριν περάσει σε άλ¬ 
λο ζώο. 

4. Όταν η αφαίμαξη των πουλερικών γίνεται με αυτόμα¬ 
το μηχάνημα αποκεφαλισμού πρέπει να υπάρχει χειροκί¬ 
νητο βοηθητικό μηχάνημα ώστε, σε περίπτωση βλάβης, 
να είναι δυνατόν να σφάζονται αμέσως. 

ΠΑΡΑΡΤΗΜΑ Ε' 

ΜΕΘΟΔΟΙ ΘΑΝΑΤΩΣΗΣ ΓΙΑ ΤΗΝ ΚΑΤΑΠΟΛΕΜΗΣΗ 
ΤΩΝ ΑΣΘΕΝΕΙΩΝ 

Επιτρεπόμενες μέθοδοι. 

Όλες οι μέθοδοι που επιτρέπονται σύμφωνα με τις δια¬ 
τάξεις του παραρτήματος I του παρόντος άρθρου και ε¬ 
ξασφαλίζουν βέβαιο θάνατο. 

Επιπλέον, η αρμόδια νομαρχιακού επιπέδου κτηνιατρι¬ 
κή αρχή μπορεί, τηρώντας τις γενικές διατάξεις του άρ¬ 
θρου 3 του παρόντος Προεδρικού Διατάγματος να επι¬ 
τρέπει τη χρήση άλλων μεθόδων θανάτωσης των ευπα¬ 
θών ζώων, εξασφαλίζοντας ιδίως ότι: 

- Εάν χρησιμοποιούνται μέθοδοι που δεν προκαλούν 
τον ακαριαίο θάνατο (π.χ. πιστόλι με διατρητική ράβδο), 
λαμβάνονται τα δέοντα μέτρα για τη θανάτωση των ζώων 
το ταχύτερο δυνατόν και οπωσδήποτε πριν ανακτήσουν 
τις αισθήσεις τους. 

- Δεν γίνεται καμία άλλη επέμβαση στα ζώα πριν διαπι¬ 
στωθεί ο θάνατός τους. 

ΠΑΡΑΡΤΗΜΑ ΣΤ’ 

ΜΕΘΟΔΟΙ ΘΑΝΑΤΩΣΗΣ ΤΩΝ ΓΟΥΝΟΦΟΡΩΝ ΖΩΩΝ 

I. Επιτρεπόμενες μέθοδοι. 

1. Μηχανικά όργανα που διεισδύουν στον εγκέφαλο. 

2. Ένεση θανατηφόρας δόσης αναισθητικού προϊό¬ 
ντος. 

3. Ηλεκτροπληξία με καρδιακή ανακοπή. 

4. Έκθεση στο μονοξείδιο του άνθρακα. 

5. Έκθεση στο χλωροφόρμιο. 

6. Έκθεση στο διοξείδιο του άνθρακα. 

Η αρμόδια νομαρχιακού επιπέδου κτηνιατρική αρχή κα¬ 
θορίζει την πλέον κατάλληλη μέθοδο θανάτωσης για τα 
διάφορα είδη τηρώντας τις γενικές διατάξεις του άρθρου 
3 του παρόντος Προεδρικού Διατάγματος. 

II. Ειδικές απαιτήσεις. 

1. Μηχανικά όργανα που διεισδύουν στον εγκέφαλο. 

α) Τα όργανα πρέπει να τοποθετούνται κατά τρόπον ώ¬ 
στε το βλήμα να διεισδύει στο φλοιό του εγκεφάλου. 

β) Η χρήση της μεθόδου αυτής επιτρέπεται μόνον όταν 
η αφαίμαξη διενεργείται αμέσως μετά. 

2. Ένεση θανατηφόρας δόσης αναισθητικού προϊόντος 
Τα μόνα αναισθητικά, δόσεις και μέθοδοι χορήγησης 

που επιτρέπεται να χρησιμοποιούνται είναι εκείνα που 
προκαλούν ακαριαία απώλεια των αισθήσεων και, στη συ¬ 
νέχεια, το θάνατο. 

3. Ηλεκτροπληξία με καρδιακή ανακοπή. 

Τα ηλεκτρόδια πρέπει να τοποθετούνται έτσι ώστε να 
περιβάλλουν τον εγκέφαλο και την καρδιά, υπό την προϋ¬ 
πόθεση ότι η χαμηλότερη ένταση του ρεύματος πρέπει να 
προκαλεί ακαριαία απώλεια των αισθήσεων και καρδιακή 
ανακοπή. Ωστόσο, γιατις αλεπούδες, όταν τα ηλεκτρόδια 
τοποθετούνται στο στόμα και το ορθό έντερο, πρέπει να 
χρησιμοποιείται, επί τρία τουλάχιστον δευτερόλεπτα, 
ρεύμα μέσης έντασης 0,3 Α. 

4. Έκθεση στο μονοξείδιο του άνθρακα. 

α) Ο θάλαμος αναισθητοποίησης στον οποίο τα ζώα ε¬ 
κτίθενται στο αέριο πρέπει να σχεδιάζεται, να κατασκευά¬ 
ζεται και να συντηρείται έτσι ώστε να αποφεύγεται ο 
τραυματισμός των ζώων και να επιτρέπεται η παρακολού¬ 
θησή τους. 

β) Τα ζώα πρέπει να εισάγονται στο θάλαμο μόνον όταν 
η συγκέντρωση μονοξειδίουτου άνθρακα, που παρέχεται 
από πηγή παραγωγής 100% μονοξείδιου του άνθρακα υ¬ 
περβαίνει το 1 % κατ' όγκον. 

γ) Για τη θανάτωση τωντσιντσιλά καιτων ικτιδών μπορεί 
να χρησιμοποιείται το αέριο που παράγεται από ειδικά 
διασκευασμένο κινητήρα, εφόσον οι σχετικές δοκιμές έ¬ 
χουν αποδείξει ότι το χρησιμοποιούμενο αέριο: 

- Έχει ψυχθεί κατάλληλα. 

- Έχει φιλτραρισθεί επαρκώς. 

- Δεν περιέχει ερεθιστικές ύλες ή αέρια, και 

- Ότι τα ζώα μπορούν να εισαχθούν μόνο όταν η συγκέ¬ 
ντρωση μονοξειδίουτου άνθρακα ανέρχεται σε 1% κατ ό¬ 
γκον τουλάχιστον. 

δ) Όταν εισπνέεται, το αέριο πρέπει, αρχικά, να προκα¬ 
λεί βαθεία γενική αναισθησία και στη συνέχεια, να επιφέ¬ 
ρει με βεβαιότητα το θάνατο. 

ε) Τα ζώα πρέπει να παραμένουν στο θάλαμο μέχρι το 
θάνατο. 

5. Έκθεση στο χλωροφόρμιο. 

Η έκθεση στο χλωροφόρμιο μπορεί να χρησιμοποιείται 
για τη θανάτωση τωντσιντσιλά υπό την προϋπόθεση ότι: 

α) Ο θάλαμος στον οποίο τα ζώα εκτίθενται στο αέριο 
σχεδιάζεται, κατασκευάζεται και συντηρείται έτσι ώστε 
να αποφεύγεται ο τραυματισμός των ζώων και να επιτρέ¬ 
πεται η παρακολούθησή τους. 

β) τα ζώα εισάγονται στο θάλαμο μόνον όταν αυτός πε¬ 
ριέχει κεκορεσμένο μείγμα χλωροφορμίου - αέρα. 

γ) Όταν εισπνέεται, το αέριο προκαλεί αρχικά βαθεία 
γενική αναισθησία και, στη συνέχεια, επιφέρει με βεβαιό¬ 
τητα το θάνατο. 

δ) Τα ζώα παραμένουν στο θάλαμο μέχρι το θάνατο. 

6. Έκθεση στο διοξείδιο του άνθρακα. 

Το διοξείδιο του άνθρακα μπορεί να χρησιμοποιείται για 
τη θανάτωση των ικτιδών καιτωντσιντσιλά, υπότηνπρου- 
πόθεση ότι: 

α) Ο θάλαμος αναισθητοποίησης στον οποίο τα ζώα ε¬ 
κτίθενται στο αέριο σχεδιάζεται, κατασκευάζεται και συ¬ 
ντηρείται έτσι ώστε να αποφεύγεται ο τραυματισμός των 
ζώων και να επιτρέπεται η παρακολούθησή τους, 
β) Τα ζώα εισάγονται στο θάλαμο μόνον όταν η ατμό¬ 


σφαιρα περιέχει τη μεγαλύτερη δυνατή περιεκτικότητα 
διοξειδίου του άνθρακα το οποίο προέρχεται από πηγή 
παραγωγής 100% διοξειδίου του άνθρακα. 

γ)Όταν εισπνέεται, το αέριο προκαλεί αρχικά βαθεία γε¬ 
νική αναισθησία και, στη συνέχεια, να επιφέρει με βεβαιό¬ 
τητα το θάνατο. 

δ) Τα ζώα παραμένουν στο θάλαμο μέχρι το θάνατο. 
ΠΑΡΑΡΤΗΜΑ Τ 

ΘΑΝΑΤΩΣΗ ΠΛΕΟΝΑΖΟΝΤΩΝ ΝΕΟΣΣΩΝ ΚΑΙ ΕΜΒΡΥΩΝ 
ΠΟΥ ΑΠΟΡΡΙΠΤΟΝΤΑΙ ΑΠΟ ΤΑ ΕΚΚΟΛΑΠΤΗΡΙΑ 

I. Επιτρεπόμενες μέθοδοι θανάτωσης νεοσσών. 

1. Χρησιμοποίηση μηχανικού συστήματος που επιφέρει 
ταχύ θάνατο. 

2. Έκθεση στο διοξείδιο του άνθρακα. 

3. Ωστόσο, η αρμόδια νομαρχιακού επιπέδου κτηνιατρι¬ 
κή αρχή μπορεί να επιτρέπει τη χρήση άλλων επιστημονι¬ 
κά αναγνωρισμένων μεθόδων θανάτωσης, εφόσον τη¬ 
ρούν τις γενικές διατάξεις του άρθρου 3 του παρόντος 
Προεδρικού Διατάγματος. 

II. Ειδικές απαιτήσεις. 

1. Χρησιμοποίηση μηχανικού συστήματος που επιφέρει 
ταχύ θάνατο. 

α) Τα ζώα πρέπει να θανατώνονται με μηχανικό σύστη¬ 
μα με ταχέως περιστρεφόμενες λεπίδες ή εξογκώματα α¬ 
πό αφρώδες ελαστικό. 

β) Η χωρητικότητα της συσκευής πρέπει να επαρκεί για 
την ακαριαία θανάτωση όλων των ζώων, ακόμη και όταν 
είναι πολλά. 

2. Έκθεση στο διοξείδιο του άνθρακα 

α) Τα ζώα πρέπει να τοποθετούνται σε ατμόσφαιρα με 
τη μεγαλύτερη δυνατή περιεκτικότητα σε διοξείδιο του 
άνθρακος το οποίο προέρχεται από πηγή παραγωγής 
100% διοξείδιο του άνθρακος. 

β) Τα ζώα πρέπει να παραμένουν στην προαναφερόμε- 
νη ατμόσφαιρα μέχρι το θάνατο. 

III. Επιτρεπόμενη μέθοδος για τη θανάτωση των εμ¬ 
βρύων. 

1. Για την ακαριαία θανάτωση των ζώντων εμβρύων, ό¬ 
λα τα απορρίμματα των εκκολαπτηρίων πρέπει να υφί- 
στανται επεξεργασία με το μηχανικό σύστημα που ανα- 
φέρεται στο σημείο II του παρόντος παραρτήματος. 

2. Ωστόσο, η αρμόδια νομαρχιακού επιπέδου κτηνιατρι¬ 
κή αρχή, μπορεί να επιτρέπει τη χρήση άλλων επιστημονι¬ 
κά αναγνωρισμένων μεθόδων θανάτωσης, εφόσον τη¬ 
ρούν τις γενικές διατάξεις του άρθρου 3 του παρόντος 
Προεδρικού Διατάγματος. 

Η ισχύς του παρόντος αρχίζει από την 1η Ιανουάριου 
1995. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 3 Σεπτεμβρίου 1996 

